ང་ཚོ་ནང་པ་ཚོས་ཤྲི་ལངྐའིི་ནང་པ་དང་དགེ་སློང་རྣམས་ལ་དྲིན་ལན་འཇལ་དགོས་པ་ཡོད།སྟོན་པ་དང་དམ་པའི་ཆོས་ཀྱི་འཁྲུངས་ཡུལ་རྒྱ་གར་ནང་ནང་པའི་གནའ་ཤུལ་ཧ་ལམ་རྩ་བརླག་གྱུར་སྐབས་ཤྲི་ལངྐའི་དགེ་སློང་ཨ་ན་ག་རི་ཀ་དྷརྨ་པ་ལས་གནས་ཆེན་ཁག་ངོས་འཛིན་སླར་གསོ་བྱས་པ་རེད་ན།ད་ལམ་ངས་ལེགས་སོའི་མཚོན་བྱེད་ཙམ་དུ་སྟོན་པའི་རིང་བསྲེལ་སྐྱེས་སུ་འབུལ་རྒྱུ་བྱུང་བར་དགའ་སྤྲོ་ཆེན་པོ་བྱུང་།སྲིད་འཛིན་མཆོག་ནས་དེ་ཉིད་བཞུགས་ཡུལ་མཆོད་རྟེན་ཞིག་བཞེངས་རྒྱུ་རེད།ང་ཚོའི་ཆོས་བརྒྱུད་ཀྱི་ཚབ་བྱས་ཏེ་ངས་ཁོང་དང་།ཤྲི་ལངྐའི་གཞུང་དང་མི་དམངས་བཅས་ལ་སྙིང་ཐག་པ་ནས་ཐུགས་རྗེ་ཆེ་ཞུ་རྒྱུ་ཡིན།དེ་བཞིན་དཔལ་ལྡན་འབྲུག་ཡུལ་གཞུང་གྲྭ་ཚང་ནས་རིང་བསྲེལ་འབུལ་བཞེས་མཛད་སྒོར་དགེ་འདུན་སྐུ་བགྲེས་མང་པོ་གཏོང་གནང་མཛད་འདུག་པར་ཡང་ཐུགས་རྗེ་ཆེ་ཞུ་རྒྱུ་ཡིན།།